કાબુલ: અફઘાનિસ્તાનમાં પાકિસ્તાન વિરુદ્ધ જોરદાર દેખાવો થઈ રહ્યા છે. લોકો અફઘાનિસ્તાનના નંગરહાર અને કૂનાર વિસ્તારોમાં પાકિસ્તાનના ગોળીબારનો વિરોધ કરી રહ્યા છે. દેખાવકારોએ અફઘાનિસ્તાનના પ્રમુખ અશરફ ગનીને અપીલ કરી છે કે પાકિસ્તાન વિરુદ્ધ યુદ્ધ જાહેર કરવામાં આવે. હેલમંદ પ્રાંતની રાજધાની લશ્કરગાહમાં પાકિસ્તાન વિરુદ્ધ જોરદાર દેખાવો કર્યા હતા. તેમાં પાકિસ્તાનને આતંકવાદને ઉત્તેજન આપનાર દેશ તરીકે ગણાવ્યો હતો.